cyanic-selkie/wikianc huggingface dataset:
পাকিস্তান বিমানবাহিনী
পাকিস্তান বিমানবাহিনী (পিএএফ) (—পাক ফিজাʾইয়াহ,, রিপোরটিং নাম: পিএএফ) হল পাকিস্তান সশস্ত্রবাহিনীর বিমানযুদ্ধের একটি শাখা, যা প্রাথমিকভাবে পাকিস্তানের আকাশ প্রতিরক্ষার কাজে নিয়োজিত, এছাড়াও তারা পাকিস্তান সেনাবাহিনী এবং পাকিস্তান নৌবাহিনীকে এয়ার সাপোর্ট প্রদান করে। পাকিস্তানে কৌশলগত বিমান পরিবহন এবং সরবরাহের কাজেও বিমানবাহিনী ভূমিকা পালন করে। পাকিস্তান বিমানবাহিনীতে প্রায় ৬৫,০০০ পূর্ণকালীন কর্মী (যার মধ্যে ৩,০০০ জন পাইলট) রয়েছেন এবং তারা বর্তমানে প্রায় ৮৮৩টি উড়োজাহাজ পরিচালনা করে।
বীরত্বসূচক পুরস্কার
নিশান-ই-হায়দার (উর্দু:) (আলীর প্রতীক), হলো পাকিস্তানের সর্বোচ্চ সামরিক খেতাব। পাইলট অফিসার রশিদ মিনহাজ (১৯৫১-২০ আগস্ট ১৯৭১) হলেন পাকিস্তান বিমানবাহিনীর একমাত্র সদস্য যিনি নিশান-ই-হায়দার পদকে ভূষিত হয়েছেন। তিনি নিজের জীবন বিসর্জন দিয়ে একটি ছিনতাইকৃত উড়োজাহাজ (যেটা বীর শ্রেষ্ঠ মতিউর রহমান মুক্তিযুদ্ধের জন্য নিয়ে যাচ্ছিলেন) ভারতে নিয়ে যাওয়া থেকে প্রতিহত করেন, তাই তাকে এই পদক দিয়ে সম্মানিত করা হয়। অন্যান্য অ্যাওয়ার্ডের অন্তর্ভুক্ত:
বিমান সম্ভার
পিএএফ বর্তমানে চারটি ভিন্নধরনের প্রায় ৪৫০টি যুদ্ধ বিমান পরিচালনা করে। ২০২৫ সালের মধ্যে তারা দুটি বহুমুখী যুদ্ধ বিমান (এফ-১৬ ও জেএফ-১৭) ক্রয়ের মাধ্যমে বিমান সংখ্যা কমিয়ে আনতে আগ্রহী। পাকিস্তান বিমানবাহিনীর ২০টি ফ্রন্টলাইন স্কোয়াড্রন রয়েছে।
রামোজি ফিল্ম সিটি
রামোজি ফিল্ম সিটি হল ভারতের তেলেঙ্গানা রাজ্যের একটি ফিল্ম সিটি। এটি ১৯৯৬ সালে হায়দ্রাবাদ শহর থেকে ২৫ কিলোমিটার দূরে নির্মাণ করা হয়। এই ফিল্ম সিটির আয়তন ১৬৬৬ একর বা ৬ বর্গকিলোমিটার এর বেশি। ২০১২ সালের ১৫ এপ্রিল এর আগে আয়তনের দিক দিয়ে এটিই ছিল বিশ্বের বৃহত্তম ফিল্ম সিটি। কিন্তু এখন ২৭০০ একরের প্রয়াগ ফিল্ম সিটি বিশ্বের সর্ববৃহৎ ফিল্ম সিটি। তবে রামোজি ফিল্ম সিটি এখনও স্টুডিও কমপ্লেক্স হিসাবে সর্বোবৃহত্ত। এই ফিল্ম সিটিতে প্রায় ১২০০ চলচ্চিত্র নির্মিত হয়েছে। এখানে হিন্দি, বাংলা, তামিল, তেলুগু, মালেয়ালম, কন্নর ভাষার চলচ্চিত্র ও বহু বিদেশি চলচ্চিত্র নির্মিত হয়েছে।
ব্যবস্থাপনা
এই ফিল্ম সিটিতে মোট ৭,০০০ কর্মকর্তা-কর্মচারী রয়েছে। এখানে নির্মাণ করা হয়েছে কলকাতার গলি, চেন্নাই এর মহল্লা, দিল্লির পুরান বাজার, মুম্বাই এর বস্তি ইত্যাদি। এছাড়া বহু গুরুত্ব পূর্ন স্থাপনা এখানে তৈরি করা হয়েছে।রয়েছে স্টুডিও কমপ্লেক্স।
ওপেন টু বাইস্কোপ
ওপেন টু বাইস্কোপ বাংলাদেশের গ্রামীণ খেলাধুলার মধ্যে অন্যতম। এর সরলতার কারণে মেয়েদের কাছে ওপেন টু বাইস্কোপ খেলাটি আজ পর্যন্ত জনপ্রিয়তা পেয়ে আসছে। এটি একটি সহায়ক খেলা। দল গঠন করার জন্য এই খেলাটি খেলা হয়। এই খেলাটির সাথে জড়িত ছড়া-গানটি ব্রিটিশ যুগের ইংরেজ সাহেবদের বিনোদনের প্রতি ইঙ্গিত করে।
খেলার নিয়মাবলী
দু'জন দলপতি ফুল অথবা ফলের নামে নিজেদের দলের নাম নির্বাচন করে। তারা মুখোমুখি দাঁড়িয়ে দু'হাত দিয়ে একটি তোরণ নির্মাণ করে। খেলায় অংশগ্রহণকারী খেলোয়াড়রা পরস্পরের কাঁধে হাত রেখে রেলগাড়ির মতো সারিবদ্ধভাবে দাঁড়িয়ে ছড়া বলতে বলতে এই তোরণের নীচ দিয়ে যাতায়াত করতে থাকে। ছড়া শেষ হবার মূহুর্তে যে খেলোয়াড় তোরণের মধ্যে অবস্থান করে তাকে দলপতিরা হাতের মধ্যে বন্দী করে। তারা তাকে জিজ্ঞাসা করে সে কোন দলে যোগ দেবে। তখন সে তার পছন্দের দলে যোগ দেয়। এই ভাবে প্রতিটি খেলোয়াড় দুই দলে বিভক্ত হয়ে মূল খেলা শুরু করে। কখনো কখনো মূল খেলা হিসেবেই ওপেন টু বাইস্কোপ খেলাটি খেলা হয়ে থাকে।
২২তম আইফা পুরস্কার
২২তম আইফা পুরস্কার আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত আইফা পুরস্কারের ২২তম আয়োজন। এটি ২০২২ সালের ৩-৪ জুন অনুষ্ঠিত হয়। আয়োজনটি সংযুক্ত আরব আমিরাতের আবুধাবির ইতিহাদ এরিনায় অনুষ্ঠিত হয়।
২০২২ সালের শুরুতে মনোনয়ন ঘোষণা করা হয়। শেরশাহ সর্বাধিক ১৩টি মনোনয়ন লাভ করে এবং ৮৩ ১০টি ও অতরঙ্গি রে ৭টি মনোনয়ন লাভ করে।
শেরশাহ শ্রেষ্ঠ চলচ্চিত্র ও শ্রেষ্ঠ পরিচালক (বিষ্ণুবর্ধন)-সহ সর্বাধিক ৬টি পুরস্কার অর্জন করে। পঙ্কজ ত্রিপাঠি ৮৩ ও লুডো চলচ্চিত্রের জন্য শ্রেষ্ঠ পার্শ্ব অভিনেতা বিভাগে দুটি মনোনয়ন লাভ করেন এবং দ্বিতীয় চলচ্চিত্রের জন্য পুরস্কার অর্জন করেন।
বিষ্ণুপুরের স্থাপত্যসমূহের তালিকা
বিষ্ণুপুর মল্লরাজাদের দ্বারা প্রতিষ্ঠিত টেরাকোটা শৈলীতে মাকড়া বা ল্যাটেরাইট পাথরে নির্মিত স্থাপত্যের জন্য প্রসিদ্ধ।
জাবালি উপনিষদ
জাবালি উপনিষদ (जबालि उपनिषत्; ) হল একটি সংস্কৃত পাঠ এবং হিন্দুধর্মের ক্ষুদ্র উপনিষদ। উপনিষদটি সামবেদের সাথে সংযুক্ত, এবং শৈব উপনিষদের শ্রেণীবদ্ধ।
এটি একটি ক্ষুদ্র উপনিষদ, এবং ঋষি জাবালি থেকে ঋষি পিপ্পলাদ এর মধ্যে বক্তৃতা হিসেবে গঠন করা হয়েছে এবং এটি পাশুপত ধর্মতত্ত্ব উপস্থাপনের জন্য উল্লেখযোগ্য। এটি ব্যাখ্যা করে যে "পাশু ও পত" এর অর্থ কী এবং একজনের কপালে বিভূতি (ছাই) জীবনের ক্ষণস্থায়ী প্রকৃতি, শিবের অপরিবর্তনীয় সর্বজনীনতা এবং একজনের পরিত্রাণের উপায় হিসাবে অনুস্মারক হিসাবে।
ইতিহাস
মুক্তিকা সূত্রের ১০৮টি উপনিষদের তেলেগু ভাষার সংকলনে, রাম কর্তৃক হনুমানের কাছে বর্ণিত, ১০৪ নম্বরে তালিকাভুক্ত করা হয়েছে।
বিষয়বস্ত
পাঠ্যটি শুরু হয় ঋষি পিপ্পলাদ ঋষি জাবালিকে প্রশ্ন জিজ্ঞাসা করে, "চূড়ান্ত বাস্তবতা কী? জীব কে? পশু কে? পতি কে? এবং কীভাবে একজন মোক্ষলাভ করতে পারে?"
জাবালি দাবি করেন যে এই প্রশ্নের উত্তরগুলি ঈশান (শিবের রূপ) দ্বারা ধ্যানের মাধ্যমে উপলব্ধি করা হয়েছিল। পশুপতি, বা শিব, চূড়ান্ত বাস্তবতা, একমাত্র বাস্তবতা, পাঠ্যের শ্লোক ৮ বলে।
উপনিষদ ৯ নং শ্লোকে দাবি করে যে জীব হল সেই জীব যখন অহংকার (অহং) তার দেহে স্থানান্তরিত হয়। মানুষ সহ সমস্ত জীব হল বিভিন্ন রূপে পশু (প্রাণী) এবং সমস্ত জীবের পত (প্রভু) হল পশুপত রাজ্যের শ্লোক ১০ থেকে ১৩ পাঠ্য।
সবাই একজন পশু, উপনিষদের শ্লোক ১৪ বলে, কারণ পশুদের মতো, প্রত্যেকেই খাদ্য খায়, প্রত্যেকেরই পরিবর্তিত বিশ্ব এবং অপরিবর্তিত বিশ্বের মধ্যে বৈষম্যের অভাব রয়েছে, প্রত্যেকেই দুঃখ ও দুর্দশা দ্বারা বিরক্ত, প্রত্যেকেই অন্য কারো দ্বারা নিয়ন্ত্রিত।
ঋষি পিপ্পলাদ তখন জাবালিকে জিজ্ঞাসা করেন যে এই জ্ঞান লাভের কোনো উপায় আছে কি না, যার দ্বারা একজন মুক্তি লাভ করে। জাবালি হ্যাঁ উত্তর দেয়, এবং প্রথম পদক্ষেপ, তিনি জোর দিয়ে বলেন, নিজেকে পবিত্র ছাই দিয়ে ঢেকে ফেলা, মন্ত্রটি পাঠ করা এবং মনে রাখা যে সবকিছুই ছাই হয়ে যাবে বা শীঘ্রই ছাই হয়ে যাবে। এটি, ১৯ শ্লোকের পাঠকে জোর দিয়ে বলে, বেদ যা আলোচনা করে। পবিত্র ছাই বা ভস্ম জলে একত্রিত করুন, মাথা, কপাল ও কাঁধে তিনটি রেখা হিসাবে প্রয়োগ করুন, একই সাথে "শম্ভব" (দেবতা শিবের) প্রার্থনা হিসাবে ত্রয়য়ুষম ও ত্রয়ম্বকম আবৃত্তি করুন।
কীভাবে তিনটি লাইন প্রয়োগ করা উচিত, জাবালী জিজ্ঞাসা করা হয়। পাঠ্যের ২২ শ্লোকে বলা হয়েছে, তিনটি লাইনের সমস্ত কপাল দখল করা উচিত। তিনটি লাইন ব্রহ্মা, বিষ্ণু ও শিবের ত্রিমূর্তিকে নির্দেশ করে। উপরের লাইনটি "গড়পথ্য" অগ্নি বা হোম অগ্নি, ওঁ-এর "অ-কার" শব্দাংশ, নিজের শরীর (স্বয়ং),  রাজঃ গুণ, ক্রিয়া করার শক্তি, ঋগ্বেদ, ঊষাকাল  (গোধূলির সময়) বা ভোরবেলাকে প্রতিনিধিত্ব করে, এবং হল ব্রহ্মার অবয়ব। দ্বিতীয় ধারা বা মাঝামাঝি লাইনটি "দক্ষিণাগ্নি", ওঁ-এর শব্দাংশ "উ-কার", সত্ত্ব গুণ, আত্মা (অন্তরাত্মা), ইচ্ছা শক্তি, যজুর্বেদ, মধ্যাহ্ন, এবং বিষ্ণুর মূর্তি। ভস্ম বা ছাই রেখার তৃতীয় ধারাটি "আহবনীয় অগ্নি", ওঁ-এর শব্দাংশ "ম-কার", পরম স্বয়ং (ব্রহ্ম), জানার শক্তি, স্বর্গ, তমঃ গুণ, সামবেদ, সন্ধ্যার সময়কে প্রতিনিধিত্ব করে এবং এটি দ্বারা মূর্ত হয় শিব।
একজন ব্যক্তির দ্বারা পবিত্র ভস্ম বা ছাই মলানো, সে ব্রহ্মচর্য, গার্হস্থ্য, বানপ্রস্থ বা সন্ন্যাস তাকে পাপ থেকে মুক্ত করে, তাকে বেদের সারমর্ম সম্পর্কে সচেতন করে, তাকে পবিত্র নদীতে স্নানের সুবিধা দেয় এবং তাকে মুক্ত করে সংসার থেকে।
জয়মতী (১৯৩৫-এর চলচ্চিত্র)
জয়মতী ১৯৩৫ সনে মুক্তিপ্রাপ্ত প্রথম অসমীয়া ভাষার চলচ্চিত্র। লক্ষ্মীনাথ বেজবরুয়ার সতী জয়মতী নাটককে কেন্দ্র করে জ্যোতিপ্রসাদ আগরওয়ালা এই চলচ্চিত্রটি প্রযোজনা ও পরিচালনা করেন। এই  চলচ্চিত্রে জয়মতীর চরিত্রে অভিনয় করেছিলেন আইদেউ সন্দিকৈ। ১৯৩৩ সনে চলচ্চিত্র নির্মাণের কাজ আরম্ভ করা হয় ও ১৯৩৫ সনে মুক্তি দেওয়া হয়। ভোলাগুরি চা-বাগানে অবস্থিত চিত্রবন ষ্টুডিওতে চলচ্চিত্রটির সুটিং করা হয় ।
কাহিনীর সারাংশ
আহোম সাম্রাজ্যের জয়মতী নামক নারীর বাস্তব জীবনের কাহিনী চলচ্চিত্রে প্রস্ফুটিত হয়েছে। আহোম সাম্রাজ্যের নিয়মমতে কোন অংগক্ষত রাজকুমার রাজা হতে পারবেন না। তাই লালুকসোলার পরামর্শে লরা রাজা বা চুলিক্‌ফা রাজ্যের রাজকুমারদের অংগক্ষত করার নির্দেশ দেয়। এই অত্যাচার থেকে রক্ষা পাওয়ার জন্য তুংখুঙীয়া ফৈদের রাজকুমার গদাপানি রাজ্য থেকে পালিয়ে নগা পাহাড়ে আশ্রয় নেয়। গদাপানির সন্ধান না পেয়ে চুলিক্‌ফা গদাপানির পত্নী জয়মতীকে বন্দী করে জেরেঙা পাথার নামক স্থানে অসহ্যকর অত্যাচার করে। কিন্তু  অত্যাচার সহ্য করেও জয়মতী তার স্বামীর আত্মগোপন করা স্থানের নাম প্রকাশ করেন নাই।
জয়মতী নির্মাণের কাহিনী
ইংল্যান্ড থেকে ফিরে আসার সময় জ্যোতিপ্রসাদ আগরওয়ালা ইউ.অ্যাফ.এ ষ্টুডিও থেকে চলচ্চিত্র নির্মাণের কৌশল আয়ত্ত করেন। ১৯৩৫ সনের ১০ মার্চ তারিখে গুয়াহাটির কুমার ভাস্কর নাট্য মন্দিরে মুক্তি দেওয়া হয়। ছবিটির উদ্‌ঘাটন করেন সাহিত্যরথী লক্ষ্মীনাথ বেজবরুয়া। চলচ্চিত্রটি দর্শকের জনপ্রিয়তা অর্জনে অক্ষম হয় যার ফলে বাণিজ্যিক লোকসান হয়।
শবাধার-বাহক
শবাধার-বাহক বলতে কোনও শেষকৃত্য অনুষ্ঠানে প্রয়াত ব্যক্তির মৃতদেহধারণকারী শবাধার বহনকারী একাধিক ব্যক্তিকে বোঝায়।
কোনও কোনও ঐতিহ্যে শবাধার-বাহক এবং শবাধার-আচ্ছাদন বাহকের মধ্যে পার্থক্য করা হয়। দ্বিতীয়োক্ত ব্যক্তিরা শবাধারকে আচ্ছাদনকারী কাপড়ের কোণা ধরে রাখেন। প্রথমোক্তরা শবাধার উত্তোলন ও বহনের ভারী কাজটি করেন। কিছু কিছু সংস্কৃতিতে শবাধার-বাহকেরা মৃতব্যক্তিকে সম্মান করতে ও শবাধারের ক্ষতি না করার জন্য শ্বেতবর্ণের দস্তানা পরিধান করতে পারেন। কোনও কোনও ক্ষেত্রে কোনও যানবাহন বা ভারবাহী প্রাণী দিয়ে শবাধার বহন করানো হতে পারে; সেক্ষেত্রে শবাধার-বাহকের বদলে প্রতীকীরূপে শবযাত্রীরা পাশে হাঁটতে পারেন।
কিছু সংস্কৃতিতে যেমন পশ্চিমা সংস্কৃতিতে কিংবা বাংলাদেশী মুসলমান সংস্কৃতিতে শবাধার-বাহকেরা সাধারণত মৃত ব্যক্তির নিকট আত্মীয় বা পরিবারের পুরুষ সদস্য, ঘনিষ্ঠ বন্ধু বা সহকর্মী হয়ে থাকেন। কিছু আফ্রিকান সংস্কৃতিতে পরিবারের সদস্য নয়, বরং পেশাদার শেষকৃত্য প্রতিষ্ঠানের কর্মীরা অর্থের বিনিময়ে শবাধার বহন করেন।
সাধারণত শবাধার-বাহকেরা শবাধারের চার কোণে এবং দুই পার্শ্বে একটি করে কাঁধের উপরে রেখে শবাধারটিকে বহন করেন। কখনও কখনও কোমরের কাছে রেখে হাত দিয়ে ধরেও শবাধান বহন করা হতে পারে। কখনও কখনও মূল শবাধার বাহকদের পাশাপাশি সাম্মানিক শবাধার বাহক থাকতে পারে, যারা হয় শবাধারের সামনে বা পেছনে থেকে মৃত ব্যক্তিকে সম্মান জানিয়ে হাঁটেন।
বিপলু আহমেদ
বিপলু আহমেদ (জন্ম: ৫ মে ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ঢাকা মোহামেডানের হয়ে তিনি ১৮ ম্যাচে ২টি গোল করেছেন। অতঃপর ২০১৮–১৯ মৌসুমে তিনি শেখ রাসেলে যোগদান করেছেন। ২০১৯–২০ মৌসুমে, তিনি শেখ রাসেল হতে বাংলাদেশী ক্লাব বসুন্ধরা কিংসে যোগদান করেছেন।
২০১৮ সালে, বিপলু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে ৩টি গোল করেছেন।
দলগতভাবে, বিপলু এপর্যন্ত ২টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।
আন্তর্জাতিক ফুটবল
বিপলু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।
২০১৮ সালের ২৭শে মার্চ তারিখে, মাত্র ১৮ বছর ১০ মাস ২৩ দিন বয়সে, বিপলু লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় মামুনুল ইসলামের বদলি খেলোয়াড় হিসেবে তিনি মাঠে প্রবেশ করেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বিপলু সর্বমোট ৭ ম্যাচে ১টি গোল করেছেন। জাতীয় দলের হয়ে অভিষেকের ৬ মাস ৫ দিন পর, বাংলাদেশের জার্সি গায়ে প্রথম গোলটি করেন; ১লা অক্টোবর তারিখে, লাওসের বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
মাহমুদ হাসান (ফুটবলার)
মাহমুদ ইব্রাহীম হাসান (محمود حسن; জন্ম: ১ অক্টোবর ১৯৯৪), ত্রেজেগেঁ নামেই অধিক পরিচিত, হলেন একজন মিশরীয় পেশাদার ফুটবলার, যিনি তুর্কি ক্লাব কাসুম্পাসা এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ক্লাব
আল আহলি
আন্তর্জাতিক
মিশর
রানা প্লাজা (চলচ্চিত্র)
রানা প্লাজা হলো অ-মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন নজরুল ইসলাম খান এবং এম এ মাল্টিমিডিয়া হাউজের ব্যানারে প্রযোজনা করেছেন শামীমা আক্তার। ২০১৩ সালে সাভারের রানা প্লাজা ধসের ১৭ দিন পর ধ্বংসস্তূপ থেকে পোশাককর্মী রেশমাকে উদ্ধারের ঘটনা নিয়ে নির্মিত হয় চলচ্চিত্রটি। এতে রেশমা চরিত্রে অভিনয় করেছেন পরিমনি এবং তার বিপরীতে টিটু চরিত্রে অভিনয় করেছেন সাইমন সাদিক।
কাহিনি সংক্ষেপ
গ্রামের এক দরিদ্র পরিবারের মেয়ে রেশমা। তাঁকে ভালোবাসে প্রতিবেশী যুবক টিটু। কিন্তু টিটু তাদের চেয়ে অবস্থাপন্ন বলে তার প্রস্তাবে সায় দিতে চায় না রেশমা। টিটুও হাল ছাড়ার পাত্র নয়। এক দুর্ঘটনায় টিটু রেশমাকে উদ্ধার করে। তখন রেশমা সাড়া দেয় তার প্রস্তাবে।
এর কিছুদিন পর বিয়ে করে টিটু ও রেশমা। তারা ঢাকায় চলে আসে। তখন এক দুর্ঘটনায় আহত হয়ে কর্মক্ষমতা হারিয়ে ফেলে টিটু। পরিবারের দায়িত্ব মাথায় তুলে নিয়ে রেশমা যোগ দেয় এক পোশাক কারখানায়। রেশমার চাকরিতে যোগদানের ব্যাপারটি সহজে মেনে নিতে পারে না পুরুষশাসিত সমাজ। এ নিয়ে নানা জটিলতার মধ্যে ঘটে যায় রানা প্লাজার দুর্ঘটনা।
নিষেধাজ্ঞা
প্রায় আট মাস সেন্সর বোর্ডে আটকে থাকার পর হাইকোর্টের রায় নিয়ে ১১ জুলাই ২০১৫ সালে ছবিটি ছাড়পত্র পায়। এরপর ছবির মুক্তির দিনক্ষণ ঠিক হয় ২০১৫ সালের ৪ সেপ্টেম্বর। তবে গার্মেন্ট মালিক লীগের রিট আবেদনের প্রেক্ষিতে ২৪ আগস্ট রানা প্লাজা ধসের ঘটনা নিয়ে নির্মিত এই চলচ্চিত্রটির প্রদর্শনী ও সম্প্রচারে ছয় মাসের নিষেধাজ্ঞা আরোপ করে উচ্চ আদালত। এরপর ২০১৫ সালের ৬ সেপ্টেম্বর চলচ্চিত্রটি প্রদর্শনী ও সম্প্রচারে উচ্চ আদালতের দেওয়া ছয় মাসের নিষেধাজ্ঞা খারিজ করে দেন সুপ্রিম কোর্টের আপিল বিভাগ। পরে নিষেধাজ্ঞা উঠে যাওয়ায় ছবিটি ১১ সেপ্টেম্বর মুক্তি দেয়ার প্রস্তুতি নেয় ছবিটির প্রযোজক ও পরিচালক। কিন্তু এর আগেই ১০ সেপ্টেম্বর আবারো নিষেধাজ্ঞার মুখে পড়ে ছবিটি।
২০১৬ সালের ৫ জানুয়ারি ‘রানা প্লাজা’ প্রদর্শনের ওপর আবার নিষেধাজ্ঞা দেয় বাংলাদেশ সরকার। সরকারের তথ্য বিবরণীতে বলা হয়ে "সেন্সর আপিল কমিটি কর্তৃক জনসম্মুখে প্রদর্শনের উপযোগী নয় বলে বিবেচিত হওয়ায় চলচ্চিত্রটি সেন্সর সনদ বিহীন ঘোষণা করা হয়েছে"। ২০২১ অনুসারে চলচ্চিত্রটি এখনো মুক্তি পায়নি।
পল উইনস্লো
পল লিন্ডহার্স্ট উইনস্লো (Paul Winslow; জন্ম: ২১ মে, ১৯২৯ - মৃত্যু: ২৪ মে, ২০১১) ট্রান্সভালের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকের শুরুরদিকে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়া ও ট্রান্সভাল এবং ইংরেজ কাউন্টি ক্রিকেটে সাসেক্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন পল উইনস্লো।
শৈশবকাল
রাজা সপ্তম এডওয়ার্ড স্কুলে পড়াশুনো সম্পন্ন করেছিলেন তিনি। পল উইনস্লো’র পিতা চার্লস উইনস্লো শীর্ষস্থানীয় টেনিস খেলোয়াড় ছিলেন। ১৯১২ সালের অলিম্পিক গেমসে দুইটি স্বর্ণপদক ও ১৯২০ সালের অলিম্পিকে ব্রোঞ্জপদক লাভ করেন। তার দাদা লিন্ডহার্স্ট উইনস্লো সাসেক্সের পক্ষে প্রথম-শ্রেণীর ক্রিকেটে অংশ নেন ও অভিষেক খেলায় প্রতিপক্ষ গ্লুচেস্টারশায়ারের বিপক্ষে সেঞ্চুরি করেছিলেন।
প্রথম-শ্রেণীর ক্রিকেট
১৯৪৯ সাল থেকে ১৯৬১-৬২ মৌসুম পর্যন্ত পল উইনস্লো’র প্রথম-শ্রেণীর খেলোয়াড়ী জীবন চলমান ছিল।
১৯৪৭ ও ১৯৪৮ সালে এসএ নুফিল্ড একাদশের প্রতিনিধিত্ব করেন। এরপর ১৯৪৯ সালে সাসেক্স দ্বিতীয় একাদশের পক্ষে খেলেন। নিজস্ব বিংশতিতম জন্মদিন উদযাপনের দুই সপ্তাহ পূর্বে সাসেক্সের সদস্যরূপে কেমব্রিজ বিশ্ববিদ্যালয়ের বিপক্ষে একটি প্রথম-শ্রেণীর খেলায় অংশ নেন।
দক্ষিণ আফ্রিকায় প্রত্যাবর্তন করে ট্রান্সভালের পক্ষে খেলতে শুরু করেন। ১৯৪৯-৫০ মৌসুমে লিন্ডসে হ্যাসেটের নেতৃত্বাধীন অস্ট্রেলীয় একাদশের বিপক্ষে দুই খেলায় মুখোমুখি হন। ১৯৫৪-৫৫ মৌসুমে ট্রান্সভালের পক্ষে সফলতম মৌসুম অতিবাহিত করেন। ৪২.১১ গড়ে ৩৭৯ রান তুলেন তিনি। ব্যক্তিগত সর্বোচ্চ করেন ৯৪ রান। এরফলে, ইংল্যান্ড গমনার্থে তাকে দক্ষিণ আফ্রিকা দলে অন্তর্ভূক্তির সুযোগ এনে দেয়।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন পল উইনস্লো। ১০ ফেব্রুয়ারি, ১৯৫০ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ জুলাই, ১৯৫৫ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
জোহেন্সবার্গের এডিলস পার্কে অনুষ্ঠিত অস্ট্রেলিয়ার বিপক্ষে সিরিজের চতুর্থ টেস্টে অভিষেক পর্ব সম্পন্ন হয় তার। তবে, খুব কমই সফল হয়েছিলেন। অংশগ্রহণকৃত পাঁচ টেস্টে কেবলমাত্র একবারই আক্রমণধর্মী খেলা উপহার দিতে পেরেছিলেন পল উইনস্লো।
ইংল্যান্ড গমন
১৯৫৫ সালে দলের সাথে ইংল্যান্ড গমন করেন। ২-০ ব্যবধানে সিরিজে পিছিয়ে ছিল তার দল। ইংল্যান্ডের সংগ্রহ ২৮৪ হলে সফরকারীরা ব্যাটিংয়ে নামে। ২৪৫/৫ থাকা অবস্থায় উইকেট-রক্ষক জন ওয়েটের সাথে জুটি গড়ে। এ দুজন ষষ্ঠ উইকেটে ১৭১ রান তুলেন। উইনস্লো ১০৮ ও ওয়েট ১১৩ রান তুলে আউট হন। এ সেঞ্চুরিটিই তার প্রথম-শ্রেণীর খেলোয়াড়ী জীবনের প্রথম ঘটনা ছিল।
সিরিজের তৃতীয় টেস্টে ওল্ড ট্রাফোর্ডে অনুষ্ঠিত শনিবারের খেলায় তিন ঘণ্টার অল্প সময় বেশি নিয়ে ১০৮ রান তুলতে সমর্থ হন। এ পর্যায়ে বিশ্বের অন্যতম সেরা বোলার ফ্রাঙ্ক টাইসন, টনি লক, ট্রেভর বেইলি ও অ্যালেক বেডসার সমৃদ্ধ ইংরেজ দলের বোলিং আক্রমণ মোকাবেলা করে চাবিরতির অল্প সময় পূর্বে শতরান করেন। টনি লকের বলে ছক্কার মারে স্ট্রেটফোর্ড প্রান্তের অনুশীলনী মাঠে ফেলে এ কৃতিত্বের দাবীদার হন। এরফলে, খেলায় দক্ষিণ আফ্রিকার নাটকীয় বিজয়ে ভূমিকা রাখতে সক্ষমতা দেখান। মিনিটপ্রতি ১৪৫ রানের লক্ষ্যমাত্রায় নেমে মিনিটখানেক সময় বাকী থাকতে তিন উইকেটে জয়লাভ করে। উইনস্লো সময় উপযোগী ১৬ রান তুলেন। চতুর্থ টেস্টে ব্যক্তিগতভাবে ব্যর্থ হন। তবে, দক্ষিণ আফ্রিকা জয় পায়।
এ সফরে ২২ খেলায় অংশ নেন। ২৩.৬৮ গড়ে ৭৫৮ রান তুলেন তিনি। তিন টেস্টে ২৬.০০ গড়ে ১৫৬ রান তুলেন। তন্মধ্যে, ল্যাঙ্কাশায়ারের বিপক্ষে মাত্র ৪৩ মিনিটে ৬১ রানের ঝড়ো ইনিংস উপহার দেন পল উইনস্লো। স্পিনার জ্যাক ইকিনের এক ওভারে ৪, ৪, ৬, ৬, ৪, ৬ মোট ৩০ রান সংগ্রহ করেন।
অবসর
এরপর থেকে তার খেলোয়াড়ী জীবনে তেমন কিছুই উল্লেখযোগ্য সাফল্য আসেনি। কেবলমাত্র ১৯৫৭-৫৮ মৌসুমে সলসবারিতে সফররত অস্ট্রেলীয় একাদশের বিপক্ষে রোডেশিয়ার সদস্যরূপে ৮১ ও ১৩৯ রান তুলেছিলেন। ধারণা করা হয়েছিল যে, তাকে হয়তোবা দক্ষিণ আফ্রিকার টেস্ট দলে পুনরায় ফিরিয়ে আনা হবে। তবে, তা ঘটেনি। এরপর, প্রিটোরিয়ার লোফ্টাস ভার্সফেল্ডে দক্ষিণ আফ্রিকা একাদশের সদস্যরূপে ১২ ও ২২ রান তুলেছিলেন।
মূলতঃ মাঝারিসারির মারকুটে ব্যাটসম্যান হিসেবে খেলতেন যা ঐ সময়ে বেশ ব্যতিক্রম ছিল। ট্রান্সভাল দলের সফলতায় বেশ অবদান রেখেছিলেন। ৩০ বছর বয়সে ব্যবসায় জগতে চলে যান ও ক্রিকেট খেলা থেকে অবসর গ্রহণ করেন। ফলশ্রুতিতে, দক্ষিণ আফ্রিকা দলে অন্তর্ভূক্তির বিষয়টি বেশ দূরে সরে যায়।
ব্যক্তিগত জীবন
এরপর থেকে দক্ষিণ আফ্রিকায় বসবাস করতে থাকেন। ব্যক্তিগত জীবনে বিবাহিত ছিলেন। ১৯৫৫ সালে ইংল্যান্ড সফরে মোইরা নাম্নী এক রমণীর সাথে পরিচিত হন ও পরবর্তীতে পরিণয়ে আবদ্ধ হন। ৮২তম জন্মদিনের পর ২৪ মে, ২০১১ তারিখে জোহেন্সবার্গের পার্কটাউন এলাকার রোজব্যাংক নেটকেয়ার ক্লিনিকে পল উইনস্লো’র দেহাবসান ঘটে।
মাকড়সা বানর
মাকড়সা বানরেরা (Spider monkeys) হচ্ছে Atelidae পরিবারের Atelinae উপপরিবারের Ateles গণের নয়া দুনিয়ার বানরের প্রজাতিসমূহ। বানরদের জগতে সব থেকে চঞ্চল প্রকৃতির বানর হল এই মাকড়সা বানর। এদের লেজও কিন্তু ইয়া বড় আর শক্তিশালী। কালো বাদামি এই দুই রঙেরই হয়ে থাকে এই বানর। সাধারণত মধ্য এবং দক্ষিণ আমেরিকার মেক্সিকো থেকে ব্রাজিল পর্যন্ত দেশগুলির ট্রপিক্যাল বনাঞ্চলে এদের বেশি দেখা যায়।সব থেকে মজার ব্যাপার হল এরা লেজের সাহায্যে গাছের ডালে ঝুলে থাকতে পারে। আর এক গাছ থেকে লাফ দিয়ে ৩৫/৪০ ফুট দূরত্বের আরেকটি গাছে অনায়াসেই চলে যেতে পারে।ফলমূল এদের প্রধান খাদ্য হলেও গাছের পাতা, পোকামাকড় ইত্যাদিও এরা খেয়ে থাকে।
শ্রেণিবিন্যাসকরণ
এই গণ ধারণ করেছে সাতটি প্রজাতি, এবং সাতটি উপপ্রজাতি।
আচরণ
মাকড়সা বানরেরা ১৫ থেকে ২৫ জন মিলে একটি ঢিলেঢালা দল তৈরি করে, কিন্তু দলে ৩০ থেকে ৪০ জন সদস্যও থাকতে পারে। এরা ৭০/৮০ ফুট গাছের মগডালে দলবদ্ধভাবে বসবাস করে।
সুইডেন মুসলিম সমিতি
২০১০ সাল থেকে সংগঠনের নতুন চেয়ারম্যান হন তাহির আকান। তিনি সংগঠনটির ব্র্যান্ডকে শক্তিশালী করতে এবং মুসলিম জনগণের বিশেষত তরুণ মুসলমান এবং মুসলিম পেশাদারদের সমর্থন পেতে, মুসলিম শান্তি আন্দোলন শান্তি ও বিচারের জন্য সুয়েডীয় মুসলিমগণ (এসএমপিজে) এর সাথে এই সংগঠনটিকে যুক্ত করেন। এতে বিভিন্ন সংস্থা একসাথে সামাজিক কাজে সহযোগিতা করেছে, এসএমপিজে থেকে আগত তরুণ পেশাদাররা সুইডেনের মুসলিম সমিতি দ্বারা পরিচালিত মসজিদগুলিতে প্রচার চালিয়েছে।
সুয়েডীয় ধর্মীয় সমিতি সহায়তা কর্তৃপক্ষ থেকে পাওয়া অনুদান।
সূরা হিজর
সূরা আল হিজর (سورة الحجر, বাংলায়: প্রস্তরময় ভূভাগ) মুসলমানদের ধর্মীয় গ্রন্থ কুরআনের পনেরতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৯৯টি।
নামকরণ
এই সূরার ৮০ নং আয়াত থেকে আল হিজর শব্দটি থেকে সূরার নামকরণ হয়েছে।
‎الحجر (আল-হিজর) অর্থ পাথর। শিরকের কারণে হৃদয় কঠিন হয়ে যায় যা কিনা পাথরের মত শক্ত। আর জাহান্নামকে পূর্ন করা হবে মানুষ আর পাথর দ্বারা যা দিয়ে মূর্তি তৈরী করা হয়। সত্যকে অস্বীকার করার ফলে পাথর হৃদয়ের মানুষের এবং ইবলিসের কি হাল হয়েছিল তা বর্ণনা করা হয় এই সূরাতে।
হুসাইন তালাত
মোহাম্মদ হুসাইন তালাত (পাঞ্জাবি এবং ; জন্ম ১২ ফেব্রুয়ারি ১৯৯৬) একজন পাকিস্তানি ক্রিকেটার । ২০১৮ সালের এপ্রিলে পাকিস্তান ক্রিকেট দলের হয়ে আন্তর্জাতিক ক্রিকেটে অভিষেক হয়। দেশীয়ভাবে, তিনি পাকিস্তান সুপার লিগে (পিএসএল) পেশোয়ার জালমির হয়ে খেলেন।
আন্তর্জাতিক ক্রিকেট
২০১৮ সালের মার্চে, ওয়েস্ট ইন্ডিজের বিরুদ্ধে টি-টোয়েন্টি সিরিজের জন্য জাতীয় দলে অন্তর্ভুক্ত করা হয়েছিল। ১ এপ্রিল ২০১৮ সালে ওয়েস্ট ইন্ডিজের বিরুদ্ধে পাকিস্তানের হয়ে তার টি-টোয়েন্টিতে অভিষেক হয়েছিল যেখানে তিনি ম্যান অফ দ্য ম্যাচ নির্বাচিত হন।
২০১৮ সালের আগস্টে, পাকিস্তান ক্রিকেট বোর্ড(পিসিবি) কর্তৃক ২০১৮-১৯ মৌসুমের জন্য কেন্দ্রীয় চুক্তিতে ভূষিত তেত্রিশজন খেলোয়াড়ের অন্যতম একজন ছিলেন। ২০১৮ সালের ডিসেম্বরে, তাকে ২০১৮ এসিসি ইমার্জিং টিমস এশিয়া কাপের জন্য পাকিস্তানের দলে অন্তর্ভুক্ত করা হয়েছিল। পরের মাসে, দক্ষিণ আফ্রিকার বিরুদ্ধে তাদের সিরিজের জন্য তাকে পাকিস্তানের একদিনের আন্তর্জাতিক (ওডিআই) দলে রাখা হয়েছিল। ২২ জানুয়ারী ২০১৯ সালে দক্ষিণ আফ্রিকার বিপক্ষে পাকিস্তানের হয়ে তার ওডিআই অভিষেক ঘটে। ২০২০ সালের নভেম্বরে, নিউজিল্যান্ড সফরের জন্য তাকে পাকিস্তানের ৩৫ সদস্যের দলে রাখা হয়েছিল।
ক্রোমপেট
ক্রোমপেট দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি লোকবসতি৷ চেন্নাই সেন্ট্রাল রেলওয়ে স্টেশন থেকে ২২ কিলোমিটার দূরে অবস্থিত৷ এটি গ্র্যাণ্ড সাউথ ট্রাঙ্ক রোডের উভয় দিকে তিরুমুড়িবক্কম ও তাম্বরমের নিকটে ও পল্লাবরমের পার্শ্ববর্তী৷ ২০০ ফুট চওড়া রাস্তা ক্রোমপেটের সাথে তুরাইবক্কমকে যুক্ত করেছে৷ ক্রোমপেট আউটার রিং রোড থেকে ৬ কিলোমিটার ও চেন্নাই আন্তর্জাতিক বিমানবন্দর ও ত্রিশূলম থেকে ৪ কিলোমিটার দূরে অবস্থিত৷ এখানেই রয়েছে বিখ্যাত মাদ্রাজ প্রযুক্তিবিদ্যা প্রতিষ্ঠান, যেখানে ভারতের প্রাক্তন প্রধানমন্ত্রী ও লৌহমানব শ্রী ডঃ এ. পি. জে. আবদুল কালাম ও তামিল লেখক সুজাতা রঙ্গরাজন উচ্চ শিক্ষা লাভ করেছিলেন৷ নিকটবর্তী রেলওয়ে স্টেশনটি হলো চেন্নাই শহরতলি রেলওয়ে সংযোগের অন্তর্গত ক্রোমপেট রেলওয়ে স্টেশন৷
নামকরণ
ক্রোমপেট পুরোপুরিভাবে তামিল শব্দ নয়৷ এখানে পূর্বে ক্রোম লেদারসের দপ্তর ছিলো, পরে এই ক্রোম লেদারস থেকেই এই অঞ্চলের নাম এসেছে ক্রোমপেট৷ তবে তামিল শব্দ পেট বা পেট্টাইয়ের অর্থ উপনগরী৷ বর্তমানে কারখানাটি সম্পূর্ণরূপে বন্ধ, সেই স্থানে বালাজি হাসপাতাল নির্মাণ করা হয়েছে৷
অবস্থান
ক্রোমপেটের উত্তর দিকে পল্লাবরম, পূর্ব দিকে নান্মঙ্গলম ও নান্মঙ্গলম সংরক্ষিত বনাঞ্চল, দক্ষিণ দিকে সিদ্ধলবক্কম, দক্ষিণ পশ্চিম দিকে তাম্বরম, পশ্চিম দিকে পল্লাবরম হ্রদ, উত্তর-পশ্চিম দিকে তিরুমুড়িবক্কম ও তিরুনীরমালাই অবস্থিত।
চোল রাজত্ব
খ্রিস্টীয় নবম থেকে দ্বাদশ শতাব্দীর সময়ে চোল রাজাদের শাসন কালে ক্রোমপেট ছিলো চূড়দুরনাড়ুর অংশ৷ এই নামটি এসেছে পল্লাবরমের নিকট অবস্থিত ত্রিচূড়ম তথা বর্তমান ত্রিশূলমের নাম থেকে৷ চূড়দুরনাড়ু অঞ্চল ছিলো দক্ষিণে তাম্বরম থেকে উত্তরে আদমবক্কম ও আলান্দুর পর্যন্ত৷ পাম্মল, পল্লাবরম ও তিরুনীরমালাই এই অঞ্চলের অংশীভূত ছিলো৷
পাণ্ড্য, তেলুগু চোল, বিজয়নগর
খ্রিস্টীয় দ্বাদশ থেকে পঞ্চদশ শতাব্দীর মধ্যে যথাক্রমে পাণ্ড্য, তেলুগু চোল ও বিজয়নগর সাম্রাজ্যের শাসকের রাজারা রাজত্ব করেন৷
ব্রিটিশ শাসন
অষ্টাদশ শতাব্দীতে ব্রিটিশ শাসনকালে এখানে চর্ম শিল্পের প্রসার ঘটে৷ ইউরোপীয় ব্যবসায়ী আলেকজান্ডার চেম্বারস ১৯১২ খ্রিস্টাব্দে এখানে ক্রোম লেদার কোম্পানি প্রতিষ্ঠা করেন৷ পরে তার স্ত্রী ইডা চেম্বারস এই কোম্পানির কার্যনির্বাহী হন৷
স্বাধীনতা পরবর্তী
স্বাধীনতা লাভের পর ১৯৪৯ খ্রিস্টাব্দে ক্রোমপেটের ২০ একরের অধিক জমির ওপর মাদ্রাজ প্রযুক্তিবিদ্যা প্রতিষ্ঠান (এমআইটি) প্রতিষ্ঠা করা হয়৷ ষাটের দশকে আবাস ও অর্থনৈতিক উন্নতি ঘটা শুরু হয়৷ এমআইটি প্রতিষ্ঠা হওয়ার পূর্বে এই অঞ্চলের নাম ছিলো কুলশেখরপুরম৷
পরিবহন
গ্র্যান্ড সাদার্ন ট্রাঙ্ক রোড ক্রোমপেটের সাথে চেন্নাই সহ তামিলনাড়ুর উপকূলবর্তী বহু শহরকে যুক্ত করেছে৷
ক্রোমপেট রেলওয়ে স্টেশনের বাইরের দিকে অবস্থিত হস্তিনাপুরম বাস স্ট্যান্ড থেকে তাম্বরম, গুড়ুবাঞ্চেরি, ত্যাগরায়নগর, মাদ্রাজ উচ্চ আদালত, চেঙ্গলপট্টু, আবাড়ি, পল্লাবরম, বেলাচেরি, বণ্ডলুর প্রভৃতি স্থানে যাওয়ার বাস সহজলভ্য৷
সৌদি আরবের প্রধান মুফতি
সৌদি আরবের প্রধান মুফতির পদটি দেশের সর্বোচ্চ ধর্মীয় কর্তৃত্বধারী। স্বয়ং বাদশাহ উক্ত পদে একজনকে নিয়োগ প্রদান করেন। পদাধিকার বলে প্রধান মুফতি দেশের ইলমী গবেষণা ও ফতোয়া বিষয়ক স্থায়ী কমিটির স্থায়ী সদস্য হন।
ভূমিকা
প্রধান মুফতি সৌদি আরবের সবচেয়ে ক্ষমতাশালী ধর্মীয় কর্তৃপক্ষ। তার প্রধান কাজ হলো বিভিন্ন আইনি ও সামাজিক বিষয়ে ফতোয়া প্রদান করা। সৌদি আরবের আদালত ব্যবস্থা তার এই ফতোয়ার দ্বারা ব্যাপক ভাবে প্রভাবিত।
ইতিহাস
১৯৫৩ সালে বাদশাহ আব্দুল আজিজ সৌদি আরবের জন্য প্রধান মুফতির পদ সৃষ্টি করেন। তিনি মুহাম্মাদ ইবনে ইবরাহিম আশ-শেখ কে উক্ত পদে নিয়োগ দেন। তিনিই প্রথম প্রধান মুফতি। সাধারণত আশ-শেখ বংশ থেকেই প্রধান মুফতি নির্বাচিত হয়ে থাকে। এই বংশটিতেই মুহাম্মদ ইবনে আব্দ আল-ওয়াহাব জন্ম গ্রহণ করেছিলেন। তবে ইবনে বায এই বংশের সদস্য না হয়েও প্রধান মুফতি হয়েছিলেন।  ১৯৬৯ সালে বাদশাহ ফয়সাল প্রধান মুফতির পদ বিলুপ্ত ঘোষণা করেন এবং এর পরিবর্তে বিচারপতি মন্ত্রক চালু করেন। এরপর ১৯৯৩ সালে ইবনে বায কে প্রধান মুফতি হিসেবে নিয়োগ দেওয়ার মাধ্যমে আবার পদটি চালু হয়।  ইবনে বাযের মৃত্যুর পর বাদশাহ ফাহাদ বর্তমান মুফতি আবদুল আজিজ বিন আবদুল্লাহ আল শাইখ কে নিযুক্ত করেন।
মোহাম্মদ ইউসুফ আলী
ইউসুফ আলী (জন্ম: ১৯২৩ - মৃত্যু: ১৯৯৮) স্বাধীনতার সনদ পাঠক, মুজিবনগর সরকারের ত্রাণ ও পু্নর্বাসন দপ্তরের প্রধান এবং স্বাধীন বাংলাদেশ সরকারের প্রথম শিক্ষামন্ত্রী। এছাড়াও তিনি বাংলাদেশ ক্রিকেট বোর্ডের প্রতিষ্ঠাকালীন সভাপতি (১৯৭২-৭৬) ছিলেন।
জন্ম ও শিক্ষাজীবন
ইউসুফ আলী ১৯২৩ সালে দিনাজপুরে জন্মগ্রহণ করেন।
কর্মজীবন
পাকিস্তান আমলে ১৯৬৫ সালে তিনি এমএনএ ছিলেন। স্বাধীনতার পরে বঙ্গবন্ধু সরকার, পরবর্তী খন্দকার মোশতাক আহমেদ সরকার, জিয়াউর রহমান সরকার এবং এরশাদ সরকারসহ পর্যায়ক্রমে চারটি ভিন্ন ভিন্ন সরকারের শিক্ষা, সমাজ কল্যাণ, বস্ত্র ও ত্রাণ প্রভৃতি মন্ত্রণালয়ের মন্ত্রীহিশেবে প্রায় দশবার মন্ত্রীত্বের শপথ গ্রহণ করেন। দেশের রাজনৈতিক ইতিহাসের পাতায় এ এক বিরল দৃষ্টান্ত। ১৯৭১ সালের মুক্তিযুদ্ধের সংগঠক ও পরিচালকের ভূমিকায় দায়িত্ব সঠিকভাবে পালনের জন্য তিনি প্রশংসিত হন। ওপার রাষ্ট্রে অগণিত শরনার্থীদের ত্রাণ বিভাগের পরিচালনার ভার ছিল তারই দায়িত্বে। মুক্তিযুদ্ধের সময় ওপার রাষ্ট্রে গঠিত প্রবাসী বাংলাদেশ সরকারের স্বাধীনতা সনদ পাঠ করে অসাধারণ খ্যাতির অধিকারী হন। মুজিবনগর অস্থায়ী সরকারের মন্ত্রীগণকেও তিনিই শপথবাক্য পাঠ করান। ব্যক্তি জীবনে অত্যন্ত বিনয়ী, সাদাসিধে, মিষ্টভাষী, নিরংহকারী ও লোকপ্রিয়তার স্পর্শে মানুষের হৃদয় জয় করেন। শিক্ষামন্ত্রী থাকাকালে নশিপুরে কৃষি বিশ্ববিদ্যালয়-এর ভিত্তি স্থাপন করেন তিনি। বস্ত্রমন্ত্রী রূপে টেক্সটাইল মিল স্থাপন এবং এরশাদের আমলের মন্ত্রিত্বকালে তারই চেষ্টায় পূনর্ভবা নদীর উপর কাঞ্চন সেতু নির্মিত হয়। যে সেতুটির দাবী এলাকাবাসীর প্রায় ৫০ বছরের স্বপ্ন ছিল।
রাজনৈতিক জীবন
ইউসুফ আলী অস্থায়ী মুজিবনগর সরকারের যুব লিগ নিয়ন্ত্রণ পরিষদের চেয়ারম্যান নিযুক্ত হন। তার আগে বাংলাদেশ গণপরিষদের স্পিকার হিসেবে মহান স্বাধীনতার সনদ পাঠ করেন এবং ভারপ্রাপ্ত রাষ্ট্রপতি ও মন্ত্রীদের শপথ বাক্য পাঠ করান। অধ্যাপক ইউসুফ আলী বাকশাল (বাংলাদেশ কৃষক শ্রমিক আওয়ামী লীগ) গঠিত হলে জাতীয় শ্রমিক লীগের প্রধান হন।বঙ্গবন্ধু শেখ মুজিবুর রহমানের মৃত্যুর পর মোশতাক সরকারের পরিকল্পনামন্ত্রী হন। পরে আওয়ামী লীগের (মিজান) সাধারণ সম্পাদক হন। অধ্যাপক ইউসুফ আলী বাংলাদেশ সরকারের অর্থমন্ত্রী হিসেবে (২০.৮.১৯৭৫ থেকে ৯.১১.১৯৭৫) পর্যন্ত দায়িত্ব পালন করেন।
ব্যাঘ্র প্রকল্প
ব্যাঘ্র প্রকল্প ১৯৭২ সালে বেঙ্গল টাইগার সংরক্ষণের উদ্দেশ্যে ভারতে গৃহীত একটি বন্যপ্রাণী সংরক্ষণ প্রকল্প। ১৯৭৩ সালের ১ এপ্রিল থেকে এই প্রকল্প কার্যকর করা হয় এবং পরবর্তীকালে সর্বাপেক্ষা সফল বন্যপ্রাণী সংরক্ষণ উদ্যোগে পরিণত হয়। সারা দেশে ছড়িয়ে থাকা বিভিন্ন জৈবভৌগোলিক ক্ষেত্রে স্থাপিত বিভিন্ন ব্যাঘ্র সংরক্ষণাগারে (টাইগার রিজার্ভ) বাঘ সংরক্ষণ করাই ছিল এই প্রকল্পের লক্ষ্য। দেশে প্রাকৃতিক পরিমণ্ডলে সংরক্ষিত বাঘের সংখ্যাবৃদ্ধিতে এই প্রকল্প গুরুত্বপূর্ণ ভূমিকা গ্রহণ করে।
২০০৭ সালের হিসেব অনুযায়ী, দেশের ৩১,৭৬১ বর্গকিলোমিটার এলাকা জুড়ে ৪০টি ব্যাঘ্র প্রকল্প বন্যপ্রাণী সংরক্ষণাগার রয়েছে। ১৯৭০-এর দশকে যেখানে বাঘের সংখ্যা ছিল ১,২০০টি সেখানে ব্যাঘ্র প্রকল্পের ফলে ১৯৯০-এর দশকে এই সংখ্যা বেড়ে দাঁড়ায় ৩,৫০০টিতে। অবশ্য ২০০৮ সালের ব্যাঘ্রগণনা থেকে জানা যায়, এই সংখ্যা বর্তমানে কমে দাঁড়িয়েছে ১,৪১১টিতে। তখনই সরকার প্রকল্পটিকে আরও ১৫৩ মিলিয়ন মার্কিন ডলার অর্থসাহায্য দানের সিদ্ধান্ত গ্রহণ করে। সিদ্ধান্ত নেওয়া হয় টাইগার প্রোটেকশন ফোর্স গঠন ও মানব-ব্যাঘ্র সংঘাত এড়ানোর উদ্দেশ্যে ২০০,০০০ জন গ্রামবাসীর পুনর্বাসন দেওয়ার জন্য অর্থসাহায্যেরও। ২০০৫ সালে সারিস্কা ব্যাঘ্র প্রকল্প থেকে বাঘ সম্পূর্ণ নির্মূল হয়ে যাওয়ার পর যখন ২০০৮ সালের জুলাই মাসে সরকারি সাহায্যপ্রাপ্ত স্থানান্তরণ স্কিমে দুটি বাঘ আবার এখানে নিয়ে আসা হয়, তখনই এই প্রচেষ্টা কার্যকর করার সূচনা ঘটে।
যাত্রাপুর ইউনিয়ন
যাত্রাপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
কুরআনে উল্লেখিত ব্যক্তিদের নামের তালিকা
এই নিবন্ধটি কুরআনে উল্লেখিত ব্যক্তিদের নামের তালিকা প্রসঙ্গে। ব্যক্তিটি হতে পারেন নবী, রাসূল, সৎ মানুষ, অসৎ মানুষ, ফেরেশতা কিংবা শয়তান।
জাল
জাল বাংলাদেশের প্রখ্যাত সাহিত্যিক আবু ইসহাক-এর একটি গোয়েন্দা উপন্যাস। উপন্যাসটি ১৯৮৮ সালে 'আনন্দপত্র' নামক কাগজের ঈদ সংখ্যায় প্রথম প্রকাশিত হয়। এটি লেখা শেষ হয় ১৯৫৪ সালে। উপন্যাসটি বাস্তব ঘটনা অবলম্বনে রচিত। ১৯৫০ সালে বাংলাদেশে (তৎকালীন পাকিস্তান) 'জাল নোট'-এর কয়েকটা মামলার তদন্তের ভার পড়েছিলো লেখকের ওপর, সরকারি কর্মকর্তা থাকাকালীন সময়ে। সেই অভিজ্ঞতাকে ভিত্তি করেই 'জাল' উপন্যাসটি রচিত।
আচার্য সুকুমার সেন মহাবিদ্যালয়
আচার্য সুকুমার সেন মহাবিদ্যালয় হল ভারতের পশ্চিমবঙ্গ রাজ্যের পূর্ব বর্ধমান জেলায় অবস্থিত একটি সরকারি সাধারণ ডিগ্রি কলেজ। এখানে স্মাতক স্তরে কলা বিভাগে পঠনপাঠন চলে। কলেজটি বর্ধমান বিশ্ববিদ্যালয় কর্তৃক অনুমোদিত।
তুলুন পাল্লোসেওরা
তুলুন পাল্লোসেওরা (Turun Palloseura; এছাড়াও টিপিএস নামে পরিচিত) হচ্ছে তুরকু ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯২২ সালে প্রতিষ্ঠিত হয়েছে। টিপিএস তাদের সকল হোম ম্যাচ তুরকুর ভেরিতাস স্তাদিওনে খেলে থাকে; যার ধারণক্ষমতা হচ্ছে ৮,০৭২। বর্তমানে এই ক্লাবের ম্যানেজারের দায়িত্ব পালন করছেন তোমি পিক্কারাইনেন এবং সভাপতির দায়িত্ব পালন করছেন ইয়ুজো পেরাহো। ফিনীয় রক্ষণভাগের খেলোয়াড় সামি রাহমোনেন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, টিপিএস এপর্যন্ত ১২টি শিরোপা জয়লাভ করেছে; যার মধ্যে ৮টি ভেইক্কাউসলিগা, ৩টি ফিনীয় কাপ এবং ১টি ফিনীয় লীগ কাপ শিরোপা রয়েছে।
উইলিয়াম ফ্রান্সিস জিওক
উইলিয়াম ফ্রান্সিস জিওক একজন মার্কিন রসায়নবিদ। তিনি ১৯৪৯ সালে রসায়নে নোবেল পুরস্কার লাভ করেন।
জীবনী
জিওক ১৮৯৫ সালের ১২ মে জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯২০ সালে ব্যাচেলর অব সায়েন্স ডিগ্রি লাভ করেন। তিনি ১৯২২ সালে রসায়নে পিএইচডি ডিগ্রি লাভ করেন। তিনি ১৯৩৪ সালে রসায়নের পূর্ণ অধ্যাপক হন।
কৃষ্ণপুর, মালদহ
কৃষ্ণপুর ভারতের পশ্চিমবঙ্গ রাজ্যের মালদহ জেলার মালদা সদর মহকুমার কালিয়াচাক-৩ সমষ্টি উন্নয়ন ব্লক-এর একটি জনগণনা শহর। জনগণনা শহরটির মোট ভৌগোলিক এলাকা ১০ বর্গ কিমি এবং এটি মহকুমার বৃহত্তম জনগণনা শহর। শহরটির জনসংখ্যা ঘনত্ব হল প্রতি কিলোমিটারে ১,৬৬০ জন। শহরে একটি মাত্র ওয়ার্ড রয়েছে, যা কৃষ্ণপুর ওয়ার্ড নং ০১ নামে পরিচিত এবং কৃষ্ণপুর ওয়ার্ড নং ০১-এর মোট জনসংখ্যা হল ১৬ হাজারের বেশি।
ভূগোল
কৃষ্ণপুর ২৪°৭৯'২৯" উত্তর ও ৮৭°৯৯'৪৭" পূর্বে অবস্থিত।
কালিয়াচাক হল সমষ্টি উন্নয়ন ব্লক এবং জনগণনা শহরটি থেকে এর দূরত্ব ৬ কিলোমিটার। কৃষ্ণপুর থেকে জেলা সদর ইংরেজ বাজার (মালদা) ৩৩ কিলোমিটার দূরে অবস্থিত এবং রাজ্যের রাজধানী কলকাতা থেকে কৃষ্ণপুরের দূরত্ব ৩০০ কিমি।
আহ্লাদ
আহ্লাদ হল হাস্যরসাত্মক এবং বিনোদনমূলক ঘটনা বা পরিস্থিতি অনুভব করার অবস্থা যখন ব্যক্তি বা প্রাণী সক্রিয়ভাবে অভিজ্ঞতা বজায় রাখে এবং তা উপভোগ, সুখ, হাসি এবং আনন্দের সাথে যুক্ত হয়। এটি ইতিবাচক বীরত্ব এবং উচ্চ শারীরবৃত্তীয় উত্তেজনার সাথে যুক্ত একটি আবেগ।
কৃষ্ণপুর, মালদহ
জলবায়ু
জনগণনা শহরটিতে বছরে গড়ে বৃষ্টিপাত হয় ১,২৬৬ এমএম। এখানে সর্বোচ্চ তাপমাত্রা ৪৩ ডিগ্রি সেলসিয়াস পর্যন্ত পৌঁছায় এবং সর্বনিম্ন তাপমাত্রা ৬ ডিগ্রি সেলসিয়াসের নিচে পৌঁছায়।
আহ্লাদ
আহ্লাদকে "জ্ঞানতাত্ত্বিক" আবেগ হিসাবে বিবেচনা করা হয় কারণ হাস্যরস তখনই ঘটে যখন কেউ একটি জ্ঞান কাঠামো থেকে আরেকটি লক্ষ্য সম্পর্কে জ্ঞানীয় স্থানান্তর অনুভব করে, যেমন কৌতুকের পঞ্চলাইন শোনা। এই নতুন তথ্য শেখার ফলে যে আনন্দদায়ক বিস্ময় ঘটে তা বিনোদনের একটি অবস্থার দিকে নিয়ে যায় যা মানুষ প্রায়ই হাসি বা অট্টহাসির মাধ্যমে প্রকাশ করে।
কৃষ্ণপুর, মালদহ
জনসংখ্যার উপাত্ত
২০১১ সালের জনগণনা অনুযায়ী কৃষ্ণপুর জনগণনা শহরের জনসংখ্যা ১৬,৪৭০ জন, যার মধ্যে ৮,৩৭০ জন পুরুষ এবং ৮,১০০ জন নারী। শহরটিতে ০-৬ বছর বয়সী শিশুর সংখ্যা ২,৯৩১ জন, যা কৃষ্ণপুরের মোট জনসংখ্যার ১৭.৮০%। প্রতি ১০০০ জন পুরুষের প্রতি শহরটিতে মহিলার সংখ্যা   ৯৭৫ জন।
আহ্লাদ
তত্ত্ব
বিবর্তনীয় দৃষ্টিভঙ্গি প্রস্তাব করে যে আহ্লাদ হল একটি স্বতন্ত্র আবেগ যা একটি প্রজাতির বেঁচে থাকার জন্য বিকশিত হয়েছে। সমষ্টিগত হাসি একটি দলকে সংজ্ঞায়িত করতে সাহায্য করে, লোকেদেরকে তাদের অনুরূপ বা সমগোত্রীয়দের চিনতে এবং নিজেদের অন্তর্ভুক্ত অনুভব করতে সহায়তা করে। এটি বহিঃদলীয় সদস্যদের সনাক্ত করতে এবং উভয়ের মধ্যে ব্যবধান বাড়াতে সহায়তা করে।
কৃষ্ণপুর, মালদহ
জনসংখ্যার উপাত্ত
গত ১০ বছরে জনগণনা শহরে জনসংখ্যা ১৭.৬% বৃদ্ধি পেয়েছে। ২০০১ সালের জনগণনা শহরটিতে মোট জনসংখ্যার ছিল প্রায় ১৪ হাজার।
সাক্ষরতা
কৃষ্ণপুরের সাক্ষরতার হার ৪৯.৭২%, যা রাজ্যের গড় ৭২.২৬% থেকে কম। শহরে পুরুষদের মধ্যে সাক্ষরতার হার ৫৬.০৩% এবং মহিলাদের মধ্যে সাক্ষরতার হার ৪২.১৭%। এই শহরে মোট ৬,৭২৩ জন লোক সাক্ষর, এদের মধ্যে ৩,৮৬৫ পুরুষ এবং ২,৮৬৭ জন মহিলা। ২০০১ সাল থেকে ২০১১ সালের মধ্যে শহরে সর্বমোট সাক্ষরতা হার ৯% বেড়েছে। পুরুষ সাক্ষরতা ২% বেড়েছে এবং মহিলা সাক্ষরতার হার ১৫% বেড়েছে।
ধর্ম
২০১১ সালের জনগণনা অনুযায়ী মুসলমানরা শহরের মোট জনসংখ্যার ৫৮% এবং তারা শহরটির বৃহত্তম ধর্মীয় সম্প্রদায়। হিন্দুরা শহরটির দ্বিতীয় বৃহত্তম ধর্মীয় সম্প্রদায় এবং তারা মোট জনসংখ্যার ৪২%।
জৈন্তাপুর উপজেলা
জৈন্তাপুর উপজেলা বাংলাদেশের সিলেট জেলার একটি প্রশাসনিক এলাকা।
প্রশাসনিক এলাকা
জৈন্তাপুর উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জৈন্তাপুর থানার আওতাধীন।
ইতিহাস
অতি প্রাচীণকালে বর্তমান জৈন্তাপুর সমতলভূমির অবস্থান ছিলো পানির নিচে যা বিশাল জলজ অঞ্চলের অংশ ছিলো বলে ঐতিহাসিকগণের ধারণা। পানির এই মহাসমারোহের কারণেই হয়তো এই অঞ্চলটি সিলেটের মূল ভূখণ্ড হতে বিচ্ছিন্ন ছিলো আর অর্জন করেছিলো বিশাল এক সময় ধরে স্বাধীন থাকার গৌরব। এই রাজ্যেরই নাম ছিলো জৈন্তাপুর।
স্থানীয় ইতিহাস আর লোকগাঁথা হতে পাওয়া যায়, সপ্তম বা অষ্টম শতাব্দির দিকে জৈন্তাপুর রাজ্য কামরূপ রাজ্যের শাসনাধীন হয়। ঐ একই বছর জৈন্তাপুর, চন্দ্র এবং বর্মণ বংশের অধীনে আসে। বর্মণদের পতনের পর জৈন্তাপুর পুনরায় কিছু সময়ের জন্য দেব বংশের আওতায় আসে।
জনসংখ্যার উপাত্ত
জনসংখ্যা ১২১৪৫৮; পুরুষ ৬৩২৫৪, মহিলা ৫৮২০৪। মুসলিম ১০৯১২৩, হিন্দু ১২০৬৬, বৌদ্ধ ৯২, খ্রিস্টান ১৭ এবং অন্যান্য ১৬০। এ উপজেলায় খাসিয়া আদিবাসী জনগোষ্ঠীর বসবাস রয়েছে।
শিক্ষা
সাক্ষরতার হার ৪২%
অর্থনীতি
এখানে রয়েছে শ্রীপুর পাথর কোয়ারি, লালাখাল চা বাগান, তামাবিল বন্দর।
অতি আলোকিত অতিনবতারা
260px|থাম্ব|নাসা কর্তৃক একটি অতি আলোকিত অতিনবতারা [[এসএন ২০০৬জিওয়াই-এর বিস্ফোরণের শৈল্পিক চিত্রণ।]]
একটি অতি-আলোকিত অতিনবতারা হল এক ধরনের নাক্ষত্রিক বিস্ফোরণ, যার উজ্জ্বলতা আদর্শ অতিনবতারার থেকে ১০ বা তার অধিক গুণ বেশি। অতিনবতারার মতো, অতি আলোকিত অতিনবতারা বেশ কয়েকটি প্রক্রিয়া দ্বারা উত্পাদিত বলে মনে করা হচ্ছে, যা তাদের আলোক-বক্ররেখা ও বর্ণালী দ্বারা সহজেই প্রকাশ পায়। বিশেষ করে বিশাল নক্ষত্রের মূল পতন, মিলিসেকেন্ডের ম্যাগনেটার, বৃত্তাকার উপাদানের সাথে মিথস্ক্রিয়া (সিএসএম মডেল) বা জোড়া-অস্থিতিশীলতা অতিনবতারা সহ কোন শর্তাবলীতে একটি অতি-আলোকিত অতিনবতারা তৈরি হতে পারে তার একাধিক মডেল রয়েছে।
গামা রশ্মি বিস্ফোরণের সঙ্গে সংযুক্ত প্রথম নিশ্চিত অতি-আলোকিত অতিনবতারা ২০০৩ সাল পর্যন্ত পাওয়া যায়নি, যখন জিআরবি ০৩০৩২৯ লিও নক্ষত্রমণ্ডলকে আলোকিত করেছিল। আলোর গতির দশমাংশেরও বেশি গতিতে উপাদানের বিস্ফোরণ সহ এসএন ২০০৩ডিএইচ সূর্যের চেয়ে ২৫ গুণ বেশি বৃহৎ একটি নক্ষত্রের মৃত্যুর প্রতিনিধিত্ব করে।
M ≥ ৪০ বিশিষ্ট নক্ষত্রগুলি অতি-আলোকিত অতিনবতারা তৈরি করতে পারে।
ক্যালসিয়াম হাইপোক্লোরাইট
থাম্ব|ক্যালসিয়াম হাইপোক্লোরাইট ক্যালসিয়াম ক্লোরো হাইপোক্লোরাইট একটি অজৈব যৌগ যার রাসায়নিক সংকেত Ca(OCl)Cl। পানি পরিশোধন এবং ব্লিচিং এজেন্ট হিসেবে ক্লোরিন পাউডার অথবা ব্লিচ পাউডার নামে বাজারে পাওয়া যায়। আর্দ্র এবং অনার্দ্র দুই অবস্থায় ক্যালসিয়াম ক্লোরো হাইপোক্লোরাইট পাওয়া যায়। এটা পানিতে খুব বেশি দ্রবীভূত হয় না। এর থেকে তীব্র ক্লোরিনের গন্ধ পাওয়া যায়।
জীবাণুমুক্তকরণ
ক্যালসিয়াম হাইপোক্লোরাইট সাধারনত স্যানিটাইজ গণ সুইমিং পুল ক্যালসিয়াম হাইপোক্লোরাইট সাধারণত [[সুইমিং পুল স্যানিটেশন|পাবলিক সুইমিং পুল স্যানিটাইজ এবং পানীয়জল পরিশোধন করতে ব্যবহৃত হয়। সাধারণত, উৎপাদন প্রক্রিয়ায় এটি বাণিজ্যিক পদার্থ হিসেবে ৬৫% থেকে ৭৩% বিশুদ্ধতা সহ অন্যান্য রাসায়নিক পদার্থের সাথে বিক্রি হয়, যেমন: ক্যালসিয়াম ক্লোরাইড এবং ক্যালসিয়াম কার্বনেট এর সাথে। সুইমিং পুলের রাসায়নিক পদার্থ হিসেবে, অন্য  রাসায়নিকের সাথে বিপজ্জনক প্রতিক্রিয়ার কারণে এটি অন্যান্য রাসায়নিক এবং ক্লোরিনের অন্য লঘু যৌগের সাথে মিশিয়ে ব্যবহৃত হয়। দ্রবণ রূপে, ক্যালসিয়াম হাইপোক্লোরাইট সাধারণ জীবাণু নাশক হিসেবে ব্যবহৃত হয়, তবে সোডিয়াম হাইপোক্লোরাইট (ব্লিচ) বেশি ব্যবহৃত হয়।
বাড়ির আশপাশে ভেজা স্যাঁতসেঁতে জায়গায় বা টয়লেটের কমোড, ঘরের মেঝে থেকে জীবাণু ধ্বংস করার জন্য এই পাউডার ছিটিয়ে দেওয়া হয়। এটি টয়লেটের কমোড ও বেসিনে দেওয়ার পর যখন পানি যোগ করা হয়, তখন এই পাউডার পানির সঙ্গে বিক্রিয়া করে হাইপোক্লোরাস এসিড (HOCl) ও ক্যালসিয়াম ক্লোরাইড উৎপন্ন করে। পরে হাইপোক্লোরাস এসিড ভেঙে গিয়ে জায়মান অক্সিজেন তৈরি করে, যা জীবাণু ধ্বংস করে।
জৈব রসায়ন
ক্যালসিয়াম হাইপোক্লোরাইট হল একটি উচ্চমাত্রার জারক এবং তাই জৈব রসায়নে এর কিছু ব্যবহার দেখা যায়। উদাহরণস্বরূপ, এই যৌগটি ক্লিভ, গ্লাইকল, α-হাইড্রোক্সি কারবোক্সাইল এসিড এবং কেটো এসিড এর সাথে জারিত হয়ে  অ্যালডিহাইড বা কার্বক্সিলিক অ্যাসিড তৈরি করে। এছাড়া, ক্যালসিয়াম হাইপোক্লোরাইট হ্যালোফর্ম বিক্রিয়ার মাধ্যমে ক্লোরোফর্ম উৎপাদনে ব্যবহৃত হয়। ক্যালসিয়াম হাইপোক্লোরাইট জৈব সংশ্লেষণে থিওল এবং সালফাইড উপজাতগুলোকে জারিত করতে ব্যবহার করা হয়, ফলে তাদের গন্ধ কমে এবং নিরাপদে ডিস্পোজ হয়। অধিকন্তু, বস্ত্র বিরঞ্জন করতে  ব্লিচিং পাউডার ব্যবহার করা হয়।
ইতিহাস
গত ১৮শ শতকের শেষের দিকে চার্লস টেন্যান্ট এবং চার্লস ম্যাকিনটোশ "ক্লোরাইড অফ লাইম" উৎপাদনের জন্য একটি শিল্পীয় প্রক্রিয়া তৈরি করেন।  ১৭৯৯ সালে এটি প্যাটেন্টকৃত হয় এবং প্রথম বিশ্বযুদ্ধের সময় এটি ব্যাপকভাবে ব্যবহৃত হয় পরিখা এবং ক্ষত জীবাণু মুক্তকরণে।
বৈশিষ্ট্য
Ca(OCl)2 + 4 HCl → CaCl2 + 2 H2O + 2 Cl2
উৎপাদন
2 Cl2 + 2 Ca(OH)2 → Ca(OCl)2 + CaCl2 + 2 H2O
নিরাপত্তা
এটি একটি শক্তিশালী জারক, কারণ এতে ভ্যালেন্স +1 এর একটি হাইপোক্লোরাইট আয়ন রয়েছে (জারণ সংখ্যা: Cl +1)।
খনিকর পুঁথি
খনিকর পুঁথি আসামের গোলাঘাট জেলার মিছামরা মৌজার খনিকর গাঁওয়ে সংরক্ষিত একটি পুঁথি। এই পুঁথি মহাপুরুষ শ্রীমন্ত শংকরদেব এবং শ্রীশ্রী মাধবদেব দ্বারা রচিত কীর্তন-ঘোষা এবং নামঘোষা নামের দুটি সাঁচিপতীয়া পুঁথির সমষ্টি। এই পুঁথিটি প্রায় আড়াইশ বছর পুরানো। লোকবিশ্বাস মতে, পুঁথিটিতে বিভিন্ন আধ্যাত্মিক এবং অলৌকিক শক্তি জড়িত হয়ে আছে।
পিসি কার্ড
কম্পিউটিং এ পিসি কার্ড হচ্ছে এমন একটি হার্ডওয়্যার যেটি প্যারালেল কমিউনিকেশনে ব্যবহৃত হয়। এটি মূলত ল্যাপটপের জন্য ডিজাইন করা ছিল। বর্তমানে এর ব্যবহার নেই। বর্তমানে এক্সটার্নাল ডিভাইস যেমন ইউএসবি (সিরিয়াল কমিউনিকেশন) ব্যবহৃত হচ্ছে ব্যাপকভাবে।
খনিকর পুঁথি
ইতিহাস
খনিকর পুঁথি মহাপুরুষ শ্রীমন্ত শংকরদেব দ্বারা রচিত কীর্তন এবং শ্রীশ্রী মাধবদেবের নামঘোষা নামের দুটি সাঁচিপতীয়া পুঁথির সমষ্টি। খনিকর পুঁথিটি সাঁচিপাতায় প্রাচীন অসমীয়া লিপিতে লেখা। এই পুঁথি দুটি আবিষ্কার হওয়ার সময় থেকেই একসাথে করে একটি কাঠের বাক্সের ভিতর রাখা হয়েছে। কথিত আছে যে, বর্মার আসাম আক্রমণের সময়ে (১৮১৯-১৮২১) খনিকর গাঁও নি‌বাসী নরহরি বরুয়ার বংশের মণি বরুয়া নামের একজন ব্যক্তি এই পুঁথিসমূহ উদ্ধার করেন। সেই সময়ে বর্মার অত্যাচারে গাঁওয়ের অধিকাংশ লোকই বন-জঙ্গলে পালিয়ে গিয়েছিল যদিও মণি বরুয়া বার্ধক্যের জন্য ঘর ছেড়ে যেতে পারেননি। এসময়ে বর্মিরা গাঁওয়ের সকলকে ঘরের সম্পত্তিসমূহ লুঠ করে নিয়ে যায় এবং কোনো কারণে মণি বরুয়ার ঘরের পুকুরের পারে একটি টোপোলা ছেড়ে রেখে যায়। তারপরে বরুয়া টোপোলাটি খুলে তাতে কীর্তন, দশম, নামঘোষা এবং ভক্তি রত্নাবলী নামে চারিটি মহাপুরুষীয়া সাঁচিপাতার পুঁথি উদ্ধার করেন। কিছুদিন পরে তিনি এর দশমটি নিজের গাঁওয়ের নামঘরে এবং ভক্তি রত্না‌বলীটি কাছের হালো‌য়া গাঁওয়ের নামঘরে নিয়ে যান। বাকী থাকা কীর্তন এবং নামঘোষা পুঁথিদুটি নিজের ঘরে সংরক্ষণ করে রাখেন। পুঁথিদুটি রাখতে সেই সময়েে স্থানীয় শিল্পী লীলারাম বরুয়া দুটি কাঠের বাক্স তৈয়ার করে দেন। মণি বরুয়ার মৃত্যুর পরে বংশানুক্রমে তাঁর পরিবার পুঁথিদুটির সংরক্ষণের দায়িত্ব নেয়।
পিসি কার্ড
ইতিহাস
পিসিএমসিআই্এ( পার্সোনাল কম্পিউটার মেমোরি কার্ড ইন্টারনেশনাল এসোসিয়েশন ইন্ডাস্ট্রির ভিত্তি ছিলেন ব্রিটিশ গণিতবিদ ও কম্পিউটার বিজ্ঞানী ইয়ান কলিমোর, যিনি সানিভেল ভিত্তিক পকেট কম্পিউটারের প্রতিষ্ঠাতাও ছিলেন। তিনি কিছু মেমোরি কার্ডকে তাঁদের ডস-ভিত্তিক পামটপে স্টোরেজের সাথে সমন্বয় করতে চাচ্ছিলেন। তখন ফ্লপি ডিস্ক ড্রাইভ ও হার্ডডিস্ক ড্রাইভ ছিল শক্তি অপচায়ক ও আকারে বিশাল যা ছোট ডিভাইসে স্থাপন করা দুঃসাধ্য ছিল। জুলাই ১৯৮৯ সনে পকেট ফুজিত্সুর সাথে যোগাযোগ করে তাদের অস্তিত্ব রক্ষার জন্য।
খনিকর পুঁথি
নামের উৎপত্তি
বর্মার আক্রমণের সময় থেকে বর্তমান পর্যন্ত মণি বরুয়ার খনিকর গাঁওয়েই সংরক্ষিত হয়ে থাকার জন্য এই সংযুক্ত পুঁথিদুটি খনিকর পুঁথি নামে পরিচিত হয়।
পিসি কার্ড
ইতিহাস
১৯৯০ সনের শুরুতো কিছু কোম্পানি প্রকল্পটিতে যোগ দেয়। তন্মধ্যে ছিল পকেট, ফুজিত্সু, আইবিএম, ইন্টেল, লোটাস, মাইক্রোসফ্ট ইত্যাদি।
খনিকর পুঁথি
বর্ণনা
খনিকর পুঁথির অন্তর্গত কীর্তন পুঁথিটির মোট পৃষ্ঠার সংখ্যা হল ১০৫। এই পুঁথির সাঁচিপাতসমূহ দৈর্ঘ্যে ৪৫ সেন্টিমিটার এবং প্রস্থে ১৬ সেন্টিমিটার। নামঘোষাটির মোট পৃষ্ঠার সংখ্যা ৫৩। প্রতিটি পৃষ্ঠার দৈর্ঘ্য ৩৫ সেন্টিমিটার এবং প্রস্থ ১০ সেন্টিমিটার। এটি বেঁধে রাখার জন্য একটি বন্ধনও আছে। দুটি পুঁথির লেখকের নাম উল্লেখ নেই।
পিসি কার্ড
ইতিহাস
পিসিএমসিআইএ আদর্শ ১.০ কার্ড প্রকাশিত হয় ১৯৯০সনের নভেম্বরে। দ্রুতই  এটি আটটি ভেন্ডর দ্বারা গৃহীত হয়।  . right|thumb|250x250px|দুটি পিসি কার্ড ডিভাইস: জিরকম রিয়াল পোর্ট (উপরে) টাইপ ৩ এবং থ্রিকম(নিচে) টাইপ ২।
কার্ডবাস
right|thumb|দুটি জিরকম রিয়েলপোর্ট ইথারনেট/৫৬কে মোডেম কার্ড। উপরেরটি কার্ডবাস, নিচেরটি ৫ভোল্ট পিসিএমসিআইএ ভার্শন ।
খনিকর পুঁথি
খনিকর পুঁথি নামঘর
প্রথমে খনিকর গাঁও গুরুগৃহতে ভক্তরা খনিকর পুঁথিটি পূজা অর্চনা করেন। কালক্রমে খনিকর পুঁথির বিষয়ে নাগরিকগণ পরিচিত হওয়ায় তাদের দানে পুঁথিটি থাকা সাধারণ গুরুগৃহটি ২০০০ সালে নামঘর হিসাবে প্রতিষ্ঠিত হয়। নামঘরটির বাকী থাকা মূল মণিকূটটি আসামের কৃষিমন্ত্রী অতুল বরা ২০১৭ সালে উদ্বোধন করেন।
আমর ওয়ার্দা
আমর মেদাত ওয়ার্দা (عـمرو وردة; জন্ম: ১৭ সেপ্টেম্বর ১৯৯৩) হলেন একজন মিশরীয় পেশাদার ফুটবলার, যিনি গ্রিক ক্লাব পাউক এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
ক্লাব
আত্রোমিতোস
কাবেরী নদী
thumb|right|পশ্চিমঘাটের [[আবে জলপ্রপাত]]
কাবেরী নদী (ইংরেজি: Cauvery; কন্নড়: ಕಾವೇರಿ ನದಿ; তামিল: காவிரி ஆறு) ভারতের অন্যতম প্রধান নদী। হিন্দু বিশ্বাস অনুযায়ী এই নদী পবিত্র। কর্ণাটক রাজ্যের কোড়গু জেলায় অবস্থিত পশ্চিমঘাটের তালকাবেরী নামক স্থানে এই নদীর উৎপত্তি। অতঃপর দক্ষিণ ও পূর্বে কর্ণাটক ও তামিলনাড়ু রাজ্যদ্বয়ের মধ্য দিয়ে প্রবাহিত হয়ে দাক্ষিণাত্য মালভূমির দক্ষিণ-পশ্চিম নিম্নভূমি হয়ে দুটি প্রধান শাখায় বিভক্ত হয়ে এই নদী বঙ্গোপসাগরে পতিত হয়েছে।
কাবেরী নদী অববাহিকার আয়তন ২৭,৭০০ বর্গমাইল। এর উপনদীগুলির মধ্যে উল্লেখযোগ্য শিমসা নদী, হেমাবতী নদী, অর্কবতী নদী, হোন্নুহোল নদী, লক্ষণতীর্থ নদী, কাম্বিনী নদী, ভবানী নদী, লোকপাবনী নদী, নয়াল নদী ও অমরাবতী নদী। কাবেরী নদীর সামগ্রিক দৈর্ঘ্য ৪৭৫ মাইল বা ৭৬৫ কিলোমিটার। মহীশূর শহরের পূর্বে এই নদী শিবসমুদ্রম দ্বীপ সৃষ্টি করেছে, যার অন্যদিকেই রয়েছে ৩২০ ফুট দীর্ঘ নয়নাভিরাম শিবসমুদ্রম জলপ্রপাত। The river is the source for an extensive irrigation system and for hydroelectric power.
কয়েক শতাব্দী ধরে কাবেরী নদী সেচসেবিত কৃষিব্যবস্থাকে পুষ্ট করে এসেছে। এই নদী দক্ষিণ ভারতের প্রাচীন রাজ্যগুলি ও আধুনিক নগরগুলির প্রাণস্বরূপ।
উপনদী:- ডানতীর:-ভাবাণী,সুবর্ণবতী,কাবেরী বামতীর:-হেমবতী,সিমসা
অদিতি মিত্তল
কর্মজীবন
২০১৩ সালে মিত্তলকে বিবিসি লন্ডনে অনুষ্ঠিত সম্মানজনক ১০০ নারী সম্মেলনে আমন্ত্রন জানায়। ২০১৩ সালের জুলাই মাসে তিনি মুম্বাইয়ের ক্যানভাস লাফ ফ্যাক্টরিতে প্রথম একক শো থিংস দে ওয়োন্ট লেট মি সে করেন।
মার্কিন প্রামাণ্যচিত্র স্ট্যান্ড-আপ প্ল্যানেট-এ অ্যামেরিকান ও দক্ষিণ আফ্রিকান হাস্যরসের সাথে তার হাস্যরসসমূহ স্থান পায়। স্ট্যান্ড-আপ প্ল্যানেট মূলত বিশ্বের বিভিন্ন উন্নয়নশীল দেশের হাস্যরসসমূহ খুঁজে বের করে থাকে। তিনি সিএনএনআইবিএন ফেঙ্কিং নিউজে সাইরাস ব্রোয়াচার সাথে রাজনৈতিক ব্যঙ্গাত্মক শো জয় হিন্দ-এ অংশগ্রহণ করেন। তিনি ভারতের প্রধান দুটি কৌতুক পুরস্কার অনুষ্ঠান ঘণ্টা পুরস্কার ও ফিল্মফেইল পুরস্কার-এর প্রতিষ্ঠাতা সদস্য।  তাকে বীর দাসের সাথে চ্যানেল V তে প্রচারিত কমেডি সেন্ট্রাল ইন্ডিয়া বলিউড ওএমজির ফুলস গোল্ড পুরস্কারে দেখা যায়।
অদিতি বিবিসি ওয়ার্ল্ড ও বিবিসি অ্যামেরিকায় কৌতুকাভিনয়ে ভারতের পদাঙ্কস্থাপনকারী হিসেবে এবং বিবিসি এশিয়ায় আরজে নিহালের সাথে অংশগ্রহণ করেন। মিত্তিলের কৌতুকগুলোকে তিক্ত ও তীক্ষ্ণ বলে বর্ণনা করা হয়। তার কৌতুকের বিষয়বস্তু ওসামা বিন লাদেন থেকে শুরু করে মিস ইন্ডিয়া বিজয়ীদের স্যানিটারি ন্যাপকিন পর্যন্ত বিস্তৃত। তিনি বলেন তার হাস্যরসের ধরন তার একান্ত ব্যক্তিগত। তিনি ডঃ মিসেস লুতচুকে নামক চরিত্রের সৃষ্টি করেছেন কারণ তিনি বিভিন্ন মাধ্যমে লিঙ্গ বৈষম্য যেভাবে প্রদর্শিত হয় তা পছন্দ করেন না।
২০১৪ সালের ডিসেম্বর মাসে তিনি এআইবি (অল ইন্ডিয়া বোকচোদ) নকআউট অনুষ্ঠানের রোস্ট প্যানেলের সদস্য হিসেবে অংশগ্রহণ করেন। ২০১৫ সালের ফেব্রুয়ারি মাসে তিনি বিবিসি বেতার ৪-এ দ্য নাউ শোতে অতিথি হিসেবে অংশগ্রহণ করেন।
বাবা লুলুইয়ের মসজিদ
বাবা লুলুইয়ের মসজিদ, যা বাবা লাভলাভির মসজিদ নামেও পরিচিত। এটি ভারতের আহমেদাবাদের বহরমপুরের মধ্যযুগীয় মসজিদ এবং সমাধিসৌধ।
খোশবাগ
খোশবাগ (এছাড়াও খোসবাগ; আক্ষরিক অর্থে "সুখের বাগান বা আনন্দ উদ্যান") হলো ভারতের পশ্চিমবঙ্গের মুশির্দাবাদে ভাগীরথী নদীর পশ্চিম তীরের প্রায় এক মাইল দূরে অবস্থিত বাংলার নবাবদের কবরস্থানের বাগান। খোশবাগে আফশার রাজবংশের বাংলার নবাব ও তাদের পরিবারের সদস্যদের কবরস্থান, অন্যদিকে জাফরাগঞ্জ সমাধিক্ষেত্রে নাজাফি রাজবংশের মীর জাফর থেকে শুরু করে পরবর্তী নবাব ও তাদের পরিবারের কবর রয়েছে। খোশবাগ নবাব সিরাজউদ্দৌলা, তার স্ত্রী বেগম লুৎফুন্নেসা, নবাব আলীবর্দি খান ও তার মায়ের কবরস্থান বা বিশ্রামস্থল।
ইতিহাস
কবরস্থানের বাগানটি বাংলার প্রথম নবাব নবাব আলীবর্দি খান নির্মাণ করেন। এটি প্রাচীরযুক্ত বেড়া নিয়ে গঠিত। বাইরের দেয়ালে মাস্কেট্রির জন্য গর্ত লুপ করা ছিল এবং অষ্টভুজ দুর্গ দুপাশে ছিল। বাগানটিতে সিরাজউদ্দৌলা, আলীবর্দি খানসহ তাদের পরিবারের মোট ৩৪ সদস্যের কবর রয়েছে।
১৭৫৭ সালে পলাশীর যুদ্ধে নবাব সিরাজউদ্দৌলার মৃত্যুর পর তার স্ত্রী লুৎফুন্নেসা বেগম মীর জাফরের হারেমে যোগ দিতে অস্বীকার করেন এবং ঢাকায় পালিয়ে আসেন। পরে তিনি মুশির্দাবাদ ফিরে আসেন, এবং কথিত আছে যে তিনি খোশবাগে সিরাজের কবর ও ১০৮ ধরনের গোলাপের যত্ন নিয়ে থাকতেন যা বেশ কয়েক বছর ধরে একসময় বাগানে ফুটেছিল। তিনি খোশবাগের রক্ষণাবেক্ষণের জন্য ১,০০০ ভারতীয় রুপি ব্যয় করেছিলেন বলে অভিযোগ করা হয় এবং তার মৃত্যুর পরে ১৭৯০ সালে, তাকে তার স্বামী নবাব সিরাজউদ্দৌলার কবরের কাছে সমাধিস্থ করা হয়।
রানা চৌধুরী
রানা চৌধুরী (জন্ম ১২ এপ্রিল ১৯৭৮) একজন ভারতীয় ক্রিকেটার। তিনি একজন বাঁহাতি ব্যাটসম্যান এবং একজন বাঁহাতি মিডিয়াম পেস বোলার যিনি বর্তমানে বাংলার হয়ে খেলেন। তিনি কুলটিতে জন্মগ্রহণ করেন।
চৌধুরী বিহারের হয়ে ২০০০/০১ রঞ্জি ট্রফি প্রতিযোগিতায় লিস্ট এ অভিষেক করেন। অভিষেকে তিনি একটি উইকেট নিয়েছিলেন, যদিও তিনি ব্যাট হাতে প্রবেশ করতে পারেননি, দুই ইনিংসে মাত্র ছয় রান করেন।
২০০৬/০৭ সালের আন্তঃরাষ্ট্রীয় টি-টোয়েন্টি টুর্নামেন্ট প্রতিযোগিতা শুরুর জন্য সময়মতো বাংলায় যোগ দেওয়ার আগে চৌধুরী খেলার বাইরে ছয় বছরেরও বেশি সময় কাটিয়েছিলেন। তিনি প্রতিযোগিতায় বাংলার আটটি খেলায় উপস্থিত ছিলেন, যেটি তারা দ্বিতীয় পর্যায়ে প্রস্থান করেছিল, তাদের চারটি দ্বিতীয় পর্যায়ের গ্রুপ গেমের মধ্যে দুটি জিতেছিল।
চৌধুরী ২০০৭ সালের শেষের দিকে বাংলার হয়ে প্রথম-শ্রেণীর ক্রিকেটে অভিষেক করেন, দুটি রঞ্জি ট্রফি খেলা খেলেন, যার দ্বিতীয়টিতে তিনি প্রথম ইনিংসে শূন্য রানে এবং দ্বিতীয়টিতে মাত্র একটি রান পান।
তারাবাই মোদক
তারাবাই মোদক (১৯ এপ্রিল ১৮৯২-১৯৭৩) ভারতের মহারাষ্ট্রের একজন সমাজকর্মী ও শিক্ষাবিদ। তিনি ১৮৯২ সালের ১৯শে এপ্রিল মুম্বাইয়ে জন্মগ্রহণ করেন এবং ১৯১৪ সালে মুম্বাই বিশ্ববিদ্যালয় থেকে স্নাতক হন। তিনি অমরাবতীর একজন আইনজীবী মাননীয় শ্রী মোদকের সাথে বিবাহবন্ধনে আবদ্ধ হন এবং পরবর্তীকালে ১৯২১ সালে তাদের বিবাহবিচ্ছেদ ঘটে। তারাবাই রাজকোটের একটি মহিলা কলেজের অধ্যক্ষ হিসেবে কাজ করতেন। মহারাষ্ট্রের বিদর্ভ অঞ্চলের সমাজকর্মী। তিনি মহারাষ্ট্রের প্রাক প্রাথমিক শিক্ষার প্রসারের জন্যে বিশেষ উদ্যোগ নিয়েছিলেন। মহারাষ্ট্রের থানে জেলার একটি উপকূলীয় গ্রামে বোর্দিতে তিনি নূতন বাল শিক্ষা সংঘ  নামে প্রথম বলওয়াড়ি বা প্রাক প্রাথমিক শিক্ষা কেন্দ্র প্রতিষ্ঠা করেছিলেন।  প্রাক-প্রাথমিক শিক্ষায় তার অবদানের জন্য তিনি ১৯৬২ সালে পদ্মভূষণ সম্মাননায় ভূষিত হন।  তিনি ভারতীয় জাতীয় কংগ্রেসের একজন সদস্য ছিলেন।
উত্তরাধিকার
তার জীবনের উপর ভিত্তি করে রত্নাকর মটকারি একটি নাটক, ঘর তিঘাঞ্চা হাওয়া, প্রযোজনা করেছিলেন ।
শামীম আরা নিপা
thumb|right|অনুষ্ঠানে নৃত্য পরিবেশন করছেন শামীম আরা নিপা।
শামিম আরা নীপা বাংলাদেশের একজন জনপ্রিয় নৃত্যশিল্পী। নৃত্য শিক্ষা প্রতিষ্ঠান ‘নৃত্যাঞ্চল’-এর অন্যতম প্রতিষ্ঠাতা।